
Előterjesztés
a Közgyűlés részére
Tisztelt Közgyűlés!
Budapest Főváros Önkormányzata kizárólagos tulajdonában van a 24085 hrsz-ú,1054 Budapest, V. kerület Bástya utca 35. szám alatt található felépítményes ingatlan (továbbiakban:  Bástya Ingatlan), mely a BFVK Zrt. 2013. évi Éves Közszolgáltatási Szerződésében (továbbiakban: Éves Szerződés) a feldolgozásra, hasznosításra, értékesítésre, valamint 186 m2 részterülete üzemeltetésre és bérbeadásra átadott ingatlanok között szerepel. (1.sz. melléklet)

1994. szeptember 29-én Megállapodás jött létre Budapest Főváros Önkormányzata és a Fővárosi Munkaügyi Központ között, melyben a Fővárosi Önkormányzat ingyenes használati jogot biztosított a Bástya Ingatlan egy részére az alábbi területi adatokkal: 






A Fővárosi Munkaügyi Központ 1089 m2 területre vonatkozó ingyenes használati joga a földhivatali nyilvántartásban bejegyzésre került. (2.sz. melléklet)
2011. december 20-án Budapest Főváros Kormányhivatala (továbbiakban: Kormányhivatal), mint a Fővárosi Munkaügyi Központ jogutódja kérelmet terjesztett elő, melyben bővülő feladatainak ellátása érdekében az eddigi 1089 m2 területre vonatkozó ingyenes használati jogának kiterjesztését kérte a teljes épületre. (3.sz. melléklet) 
A BFVK Zrt. egyeztetéseket kezdeményezett a Kormányhivatallal, melynek során felmérte a Kormányhivatal igényeit, és a Bástya utcai Ingatlan helyett olyan üres ingatlanokat kínált fel, melyek kevésbé frekventált helyen találhatók, nehezebben hasznosíthatók.
2012. augusztus 8-án kelt levelében a Kormányhivatal rögzíti, hogy lemond a Bástya Ingatlanra vonatkozó ingyenes használati jogáról, valamint többletterület igényéről, amennyiben megkapja a Fővárosi Önkormányzat 1050/11568-ad arányú tulajdoni hányadát képező, 3903/7 hrsz-ú,  Budapest, XI. kerület Prielle Kornélia utca 4/b szám alatti ingatlan (továbbiakban: Prielle Ingatlan) I. és II. emeletének (összesen: 1205 nm) ingyenes használati jogát. A Prielle Ingatlan szintén szerepel az BFVK Zrt. Éves Szerződésében, mint feldolgozásra, hasznosításra, értékesítésre, üzemeltetésre és bérbeadásra átadott ingatlan. (4-5.sz. melléklet)
A Prielle Ingatlanban a Kormányhivatal az alábbi helyiségek használatának biztosítását és ingyenes használati jogát kérte:




A BFVK Zrt. a Bástya Ingatlanra bejegyzett használati jog értékét 190.300.000,- Ft + ÁFA összegben, a Prielle Ingatlan 1205 m2 nagyságú részére bejegyzésre kerülő használati jog értékét 183.810.000,- Ft+ ÁFA összegben állapította meg. (6-7.sz. melléklet)
A Bástya Ingatlanon fennálló ingyenes használati jog megszüntetésére és a Prielle Ingatlan I. és II. emeletére vonatkozó ingyenes használati jog alapítására Megállapodás tervezet készült. Tekintettel arra, hogy jelen előterjesztés a Prielle Ingatlanra történő ingyenes használati jog alapításának jóváhagyására irányul, ezért a Megállapodásban nem kerül meghatározásra ellenérték. A Kormányhivatal nyilatkozata szerint a Prielle Ingatlanban az Áfa tv. 7. § (2) bek. alá tartozó közhatalmi tevékenységet fog ellátni, ezért nincs ÁFA fizetési kötelezettsége. (8-9.sz. melléklet)
A nemzeti vagyonról szóló 2011. évi CXCVI. törvény (továbbiakban: Törvény) 11. § (13) bekezdése az ingatlan, mint nemzeti vagyon ingyenes használatba adását kizárólag közfeladat ellátása céljából, a közfeladat ellátásához szükséges mértékben teszi lehetővé. 
A Törvény 3. § 7. pontja szerint közfeladatnak az a jogszabályban meghatározott állami vagy önkormányzati feladat minősül, amit az arra kötelezett közérdekből, jogszabályban meghatározott követelményeknek és feltételeknek megfelelve végez, ideértve a lakosság közszolgáltatásokkal való ellátását, továbbá az állam nemzetközi szerződésekben vállalt kötelezettségeiből adódó közérdekű feladatokat, valamint e feladatok ellátásához szükséges infrastruktúra biztosítását is. 
Budapest Főváros Önkormányzata vagyonáról a vagyonelemek feletti tulajdonosok gyakorlásáról szóló 22/2012.(III.14) Főv.Kgy rendeletet 45. § (1) bekezdése alapján a fővárosi vagyon tulajdonjogának ingyenes vagy kedvezményes, bármely jogcímen történő átruházásáról, vagy a vagyon egyéb módon történő ingyenes vagy kedvezményes hasznosításáról a 49.§ (2) bekezdésében foglalt kivétellel - értékhatártól függetlenül - a Fővárosi Közgyűlés dönt, minősített szótöbbséggel.
Tekintettel arra, hogy a Kormányhivatal közfeladatot lát el, ezért javasoljuk az ingyenes használati jog alapításának jóváhagyását.
Határozati javaslat
A Fővárosi Közgyűlés Budapest Főváros Önkormányzata vagyonáról a vagyonelemek feletti tulajdonosok gyakorlásáról szóló 22/2012.(III.14) Főv.Kgy rendeletet 45. § (1) bekezdése alapján úgy dönt, dönt, hogy:
tudomásul veszi a 24085 hrsz-ú, Budapest V. ker.,  Bástya utca 35. szám alatt található felépítményes ingatlan 1089 m² területére, a Fővárosi Munkaügyi Központ javára bejegyzett ingyenes használati jog megszüntetését, továbbá
hozzájárul ahhoz, hogy a Budapest Főváros Kormányhivatala javára a Budapest XI. kerület 3903/7 hrsz-ú, Prielle Kornélia utca 4/b szám alatti ingatlan Fővárosi Önkormányzat tulajdonát képező 1050/11568-ad tulajdoni illetőségére, 1205 m² nagyságú területre ingyenes használati jog kerüljön az ingatlan-nyilvántartásban bejegyzésre a Kormányhivatal működése időtartamára.
Felhatalmazza a főpolgármestert az előterjesztés 9. számú mellékeltét képező Megállapodás aláírására. 
határidő:	 60 nap
felelős:  Főpolgármester

Határozathozatal módja: minősített szavazattöbbség
Budapest, 2013. május „   ”
	

	Dr. Bagdy Gábor
főpolgármester-helyettes

	Láttam:

	Sárádi Kálmánné dr.
főjegyző

Felépítmény nettó területe: 1 275,10m2 1 089,10m2 186,00m2

alagsor 206,20m2 170,20m2 36,00m2

földszint 263,87m2 113,87m2 150,00m2

I. emelet 272,93m2 272,93m2 0,00m2

II. emelet 273,20m2 273,20m2 0,00m2

Padlás 258,90m2 258,90m2 0,00m2

Munka1

				Összterület				Fővárosi Munkaügyi Központ				Budapest Főváros Önkormányzata

								ingyenes használati jog				hasznosítható terület

		Felépítmény nettó területe:		1,275.10		m2		1,089.10		m2		186.00		m2

		alagsor		206.20		m2		170.20		m2		36.00		m2

		földszint		263.87		m2		113.87		m2		150.00		m2

		I. emelet		272.93		m2		272.93		m2		0.00		m2

		II. emelet		273.20		m2		273.20		m2		0.00		m2

		Padlás		258.90		m2		258.90		m2		0.00		m2

Felépítmény nettó területe: 2 125,52m2 1 204,99m2 920,53m2

alagsor 433,72m2 0,00m2 433,72m2

földszint 486,81m2 0,00m2 486,81m2

I. emelet 601,55m2 601,55m2 0,00m2

II. emelet 603,44m2 603,44m2 0,00m2

Munka1

				Összterület				Budapest Főváros Kormányhivatala				Budapest Főváros Önkormányzata

								ingyenes használati jog igény				hasznosítható terület

		Felépítmény nettó területe:		2,125.52		m2		1,204.99		m2		920.53		m2

		alagsor		433.72		m2		0.00		m2		433.72		m2

		földszint		486.81		m2		0.00		m2		486.81		m2

		I. emelet		601.55		m2		601.55		m2		0.00		m2

		II. emelet		603.44		m2		603.44		m2		0.00		m2

